સરળ જન્મકુંડળી હોત તો કદાચ વ્યક્તિત્વની આ ઉંચાઈ અને ખ્યાતિ જોવા ના મળી હોત. જન્મકુંડળીનો જે તકદીર બદલાનારો સમય છે એ રાહુની મહાદશાનો હતો. લગભગ અઢારમાં વર્ષથી પાંત્રીસમાં વર્ષ સુધી રાહુની દશા ચાલી. રાહુ આ કુંડળીમાં મિથુન રાશિમાં ઉચ્ચનો થયો છે. તે બારમાં ભાવે છે. રાહુ ગુરુના નક્ષત્રમાં છે, ગુરુ ખુબ બળવાન છે. રાહુની મહાદશામાં શ્રીદેવીએ અનેક સિદ્ધિઓ હાંસલ કરી, રાહુની મહાદશાએ તેમને ફિલ્મજગતની મહત્વની વ્યક્તિઓની હરોળમાં બેસાડી દીધા. ૧૯૯૦, ૧૯૯૧ની આસપાસ લમ્હે, ચાંદની અને ચાલબાઝ જેવી મુવીઝ આવી, તે રાહુની મહાદશા અને તેના રાશિસ્વામી બુધની અંતર દશામાં. અગાઉ જણાવ્યું તેમ, રાહુ ગુરુના નક્ષત્ર અને મિથુન રાશિના કારણે બળવાન થયેલ છે. જેથી આ મહાદશા તેમને ફળી.